Diari Oficial de la Generalitat Valenciana


Sumari del DOGV 9783, del 07-02-2024 (2024/947)

RESOLUCIÓ de 2 de febrer de 2024, del director general de l'Institut Valencià de la Joventut, per la qual es fa pública la convocatòria del programa d'oferta concertada, en les modalitats Viu l'estiu i Viu l'hivern, per a estades de 2024-2025.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9783

Data del DOGV
:   07-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/947


Data del document
:   02-02-2024

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut

RESOLUCIÓ de 2 de febrer de 2024, del director general de l'Institut Valencià de la Joventut, per la qual es fa pública la convocatòria del programa d'oferta concertada, en les modalitats Viu l'estiu i Viu l'hivern, per a estades de 2024-2025. [2024/947]  
L'article 49.1.25 de l'Estatut d'Autonomia de la Comunitat Valenciana atribuïx a la Generalitat la competència exclusiva en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut, té com a finalitat garantir que els i les jóvens puguen definir i construir el seu projecte vital, individual i col·lectiu, en igualtat d'oportunitats. Igualment, esta regulació perseguix garantir la participació i la corresponsabilitat de les persones jóvens en la presa de decisions, i fomentar al màxim els espais de trobada i de debat.  
  
L'article 4 de la Llei 15/2017 assenyala que, a més dels drets reconeguts en altres normes a les persones jóvens, com a grup demogràfic amb necessitats específiques, se'ls reconeix el dret a l'oci i al benestar, entre altres.  
Entre les funcions atribuïdes a l'Institut Valencià de la Joventut, l'article 7 d'esta llei esmenta les de fomentar i donar suport al voluntariat juvenil, i potenciar l'acreditació de les habilitats i les competències adquirides en realitzar-les, posant a la seua disposició la Xarxa Valenciana d'Oci Educatiu per a la realització d'activitats d'oci educatiu, socials, culturals, esportives, mediambientals i de temps lliure, que permeten el desenvolupament integral de la joventut i que eduquen en hàbits de participació i en valors de compromís i integració social.  
  
El títol II del Decret 86/2015, de 5 de juny, del Consell, establix les normes relatives a les activitats de temps lliure infantil i juvenil, i el títol V, concretament els articles 61 i 63, detalla quins són els fins dels albergs i els campaments juvenils, respectivament.  
Entre les finalitats dels albergs i els campaments juvenils estan proporcionar les instal·lacions pròpies a entitats prestadores de servicis a la joventut per al compliment dels fins i objectius específics d'estes, així com oferir els servicis d'acampada als grups juvenils i les entitats que els sol·liciten, i facilitar a la gent jove la pràctica d'activitats de caràcter cultural i recreatiu en estes instal·lacions.  
En virtut de tot això i fent ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, conferix al director general de l'Institut Valencià de la Joventut, resolc:  
  
Fer pública la convocatòria del programa d'oferta concertada, en les modalitats Viu l'estiu i Viu l'hivern per a 2024-2025, d'acord amb les bases dels models d'annex I i II, i els models que s'inclouen com a annexos III, IV, V, VI, VII, VIII i IX.  
  
Contra la present resolució, que posa fi a la via administrativa, podrà interposar-se potestativament un recurs de reposició davant del mateix òrgan que la va dictar, en el termini d'un mes a partir de l'endemà de publicar-se en el Diari Oficial de la Generalitat Valenciana (DOGV), o bé, directament, un recurs contenciós administratiu davant del jutjat contenciós administratiu competent, en el termini de dos mesos a partir de l'endemà de publicar-se en el DOGV. Tot això, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que les persones interessades puguen interposar qualsevol altre recurs que consideren oportú.  
  
  
València, 2 de febrer de 2024.- El director general de l'Institut Valencià de la Joventut: Vicente Ripoll Gimeno.  
  
  
ANNEX I  
Bases de la convocatòria del programa d'oferta concertada, en la modalitat Viu l'estiu, per a 2024  
  
1. Objecte de la convocatòria  
L'Institut Valencià de la Joventut oferix l'ús de les instal·lacions juvenils, dins del programa d'oferta concertada, en la modalitat Viu l'estiu, en el període següent:  
- Del 23 de juny al 15 de setembre de 2024.  
  
2. Servicis que s'oferixen  
2.1. En les instal·lacions tipus alberg els servicis que s'oferixen són els següents:  
a) Allotjament en habitacions compartides, amb llençols.  
b) Parament de menjador col·lectiu.  
c) Servici d'alimentació en pensió completa - desdejuni/esmorzar, dinar, berenar i sopar.  
d) Servici de socorrisme en els albergs que disposen de piscina i en els períodes d'obertura d'esta  
e) Assegurança de responsabilitat civil i d'accidents  
2. 2 En les instal·lacions tipus campament els servicis que s'oferixen són els següents:  
a) Allotjament en tendes o cabanyes: inclou matalassos i material divers d'acampada  
b) Parament de menjador col·lectiu.  
c) Servici d'alimentació en pensió completa - desdejuni/esmorzar, dinar, berenar i sopar.  
d) Servici de socorrisme en els campaments que disposen de piscina i en els períodes d'obertura d'esta  
e) Assegurança de responsabilitat civil i d'accidents  
  
3. Entitats beneficiàries  
3.1. Podran sol·licitar l'ús de les instal·lacions objecte de la present convocatòria les associacions juvenils, els grups escolars de Primària, Secundària, Batxillerat, cicles formatius, universitats, ajuntaments, clubs esportius, associacions socioculturals i altres entitats públiques, i també els grups de jóvens que organitzen activitats d'oci educatiu, sense ànim de lucre.  
3.2. El nombre de places sol·licitades no podrà ser inferior a 15.  
3.3. Les persones participants, excloent-hi l'equip d'animació, tindran edats compreses entre els 7 i els 30 anys al començament de l'estada. En el cas de grups amb persones amb diversitat funcional, el límit d'edat es podrà incrementar fins als 35 anys.  
3.4. Cap persona participant podrà romandre més de 15 nits de manera continuada en la mateixa instal·lació.  
  
4. Obligacions de les entitats beneficiàries  
4.1. Complir els requisits que exigix la normativa vigent en matèria de campaments, albergs i activitats juvenils, i també, si és el cas, les normes de règim intern de les instal·lacions.  
4.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada en la instal·lació.  
4.3. Comptar amb una persona responsable adequada a les necessitats i a les característiques de cada grup. La persona responsable romandrà en la instal·lació al llarg de tots els dies de duració de l'estada del grup i serà major d'edat.  
4.4. Complir els requisits del Decret 86/2015, de 5 de juny, del Consell, quant a la composició dels equips d'animació assenyalats en els articles 23 a 27, o de la normativa que estiga vigent durant els períodes oferits en la convocatòria.  
4.5. La relació de l'equip d'animació s'haurà d'enviar a l'IVAJ, en el model de l'annex V, almenys un mes abans del començament de l'estada; s'hi detallarà el nom, els cognoms i el tipus de certificat de l'animador/a o del monitor/a que siga procedent.  
4.6. La relació de les persones participants es remetrà a l'IVAJ, en el model de l'annex IV, almenys 15 dies naturals abans del començament de l'estada, amb el nom, els cognoms i l'edat de cadascuna d'elles.  
  
4.7. L'IVAJ podrà, en qualsevol moment, requerir tant la documentació econòmica relativa a l'estada com la que acredite les titulacions de l'equip d'animació i el programa que es durà a terme en la instal·lació.  
4.8. Quan l'entitat beneficiària siga un centre escolar i assistisca amb el seu professorat, no seran de compliment obligat les bases 4.4 i 4.5, pel que respecta a la titulació exigida per a qui dirigisca el grup i l'equip de monitors/es.  
4.9. Per a aconseguir la integració, que és un dels objectius d'este programa, es facilitarà que els grups amb diversitat funcional puguen compartir una mateixa instal·lació, tenint en compte que cadascuna d'elles disposa d'un nombre limitat de places adaptades- informació disponible en la pàgina web de l'IVAJ. Això podrà determinar l'adjudicació de la sol·licitud. Així doncs, esta circumstància haurà de constar en la sol·licitud, per la qual cosa s'haurà de marcar la casella «grup amb diversitat funcional».  
4.10. Efectuar el pagament dels servicis contractats d'acord amb la formalització i el procediment de pagament que indica la base 10 del present annex.  
4.11. Disposar d'una fitxa mèdica de cada participant, emplenada i firmada.  
4.12. Abonar els danys i els desperfectes que causen en la instal·lació, d'acord amb la normativa vigent.  
4.13. Firma d'una acta, que s'entregarà a la direcció de la instal·lació, dels servicis utilitzats, així com del nombre i els servicis extres prestats a les persones assistents en la instal·lació.  
4.14. Fer constar en el material de difusió que es realitze amb motiu de l'estada, tant en suport digital com en qualsevol altre, la col·laboració de l'IVAJ mitjançant la inserció del logotip que es facilitarà a este efecte.  
4.15. L'incompliment de les obligacions anteriors, abans o durant l'estada, podrà donar lloc a la no realització i, fins i tot, a la suspensió d'esta en cas d'estar ja en marxa.  
4.16. L'IVAJ no es fa responsable dels actes ni de les omissions de les persones usuàries en la instal·lació.  
  
5. Períodes oferits  
5.1. En l'annex IX s'indiquen les dates concretes dels períodes que s'oferixen.  
5.2. S'oferiran majoritàriament períodes d'una setmana i una estada no podrà superar dos setmanes consecutives. Estes estades són de diumenge a diumenge. No obstant això, es podran oferir períodes d'una altra duració. El primer servici d'alimentació, si és el cas, serà el dinar del dia d'incorporació, i l'últim, el desdejuni del dia d'eixida.  
  
  
6. Sol·licituds i termini de presentació  
6.1. Les sol·licituds es formalitzaran en un imprés normalitzat, l'annex III. Sol·licitud programa oferta concertada.  
6.2. Les sol·licituds es presentaran exclusivament de manera telemàtica, a partir de l'endemà de la publicació de la present resolució en el DOGV i fins a un mes abans del començament de l'estada, mitjançant el procediment:  
Sol·licitud oferta concertada Viu l'estiu:  
https://www.gva.es/va/inicio/procedimientos'id\_proc=19304&version=amp  
6.3. Una mateixa entitat només podrà presentar una sol·licitud, fins al 7 de març de 2024. Si es presenten més sol·licituds dins del termini indicat, només es tindrà en compte l'última petició.  
6.4. A partir del dia 7 de març de 2024, es podran continuar presentant sol·licituds sense que una mateixa entitat puga presentar íntegrament més de 2.  
6.5. En el nombre de places sol·licitades s'inclouran les corresponents a les persones de l'equip d'animació.  
  
7. Esmena  
7.1. En els impresos de sol·licitud s'hauran d'emplenar tots els apartats. Quan les sol·licituds presentades no estiguen degudament emplenades, es requerirà a les persones interessades perquè, en el termini de 10 dies hàbils a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, amb resolució prèvia, que es dictarà en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
7.2. Les esmenes es presentaran exclusivament de manera telemàtica, mitjançant el procediment:  
Esmena i aportació de documentació  
http://www.gva.es/va/inicio/procedimientos'id\_proc=95157  
  
8. Adjudicació i reserva de places  
8.1. Sol·licituds presentades fins al 7 de març de 2024  
a) A l'efecte d'adjudicació de torns i places, en la present convocatòria tindran prioritat les sol·licituds de les entitats beneficiàries domiciliades en el territori de la Comunitat Valenciana.  
b) Les sol·licituds presentades fins al 7 de març de 2024, inclusivament, s'ordenaran correlativament per orde d'entrada, en dos llistes: una llista amb les sol·licituds d'entitats beneficiàries domiciliades a la Comunitat Valenciana i una altra amb la resta de les sol·licituds.  
c) Una vegada transcorregut este termini, es farà pública la llista de les sol·licituds rebudes, amb un número d'orde assignat, en el web de l'IVAJ https://ivaj.gva.es/va/oferta-concertada i també a les seus de l'IVAJ: a Alacant, av. Orihuela, 59, 03478 Alacant; a Castelló, carrer Orfebres Santalínea, 2, 12406 - Castelló de la Plana, i a València, carrer Hospital, 11, 46428 València. S'obrirà un període de 10 dies hàbils per a presentar qualsevol al·legació. Les al·legacions s'entendran resoltes amb la publicació de la llista definitiva.  
d) La sol·licitud per la qual s'iniciarà l'adjudicació de torns i places es determinarà mitjançant un sorteig públic.  
e) L'adjudicació es farà per resolució del director general de l'IVAJ.  
  
8.2. Sol·licituds presentades a partir del 7 de març de 2024  
a) Estes sol·licituds es numeraran correlativament, per orde d'entrada.  
b) Per resolució del director general de l'IVAJ, s'adjudicaran els torns i les places.  
  
9. Publicació i notificació de les adjudicacions  
9.1. Sol·licituds presentades fins al 07.03.2024  
a) La resolució del director general de l'IVAJ, amb l'adjudicació de places, es publicarà en el DOGV, als efectes que preveuen els articles del 40 al 46 de la Llei 39/2015, d'1 d'octubre, del procediment administratiu comú de les administracions públiques. També es publicarà en el web de l'IVAJ https://ivaj.gva.es/va/oferta-concertada.  
b) Les entitats beneficiàries hauran de formalitzar la reserva com a data límit el dia 3 de maig de 2024.  
9.2. Sol·licituds presentades a partir del 07.03.2024  
La resolució del director general de l'IVAJ, amb l'adjudicació de places, es notificarà telemàticament als efectes que preveu l'article 45 de la Llei 39/2015, d'1 d'octubre, del procediment administratiu comú de les administracions públiques, i també es publicarà en el web de l'IVAJ www.ivaj.gva.es/ca/oferta-concertada.  
9.3. Les entitats beneficiàries rebran un imprés de formalització de reserva amb la liquidació dels pagaments que hauran d'efectuar i els terminis establits a l'efecte, en el qual figurarà el número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.  
Les entitats beneficiàries hauran de formalitzar la reserva en un termini de 10 dies hàbils a partir de l'endemà de la recepció de la notificació de l'adjudicació.  
  
10. Formalització i procediment de pagament  
10.1. Per a formalitzar les adjudicacions, les entitats beneficiàries hauran de fer un primer pagament de 10,00 € per plaça, en concepte de reserva, i remetre a l'IVAJ una còpia del justificant bancari i un exemplar firmat del document a què es referix la base 9.  
10.2. El pagament de la resta de l'import es farà en dos terminis: el primer correspondrà al 30 % de l'import total de les places adjudicades —del qual es restarà l'acompte abonat en concepte de reserva— i el segon correspondrà al 70 % restant. Els justificants corresponents al primer dels pagaments hauran d'estar en poder de l'IVAJ un mes abans de la data de començament de l'estada, i els corresponents al segon, 15 dies naturals abans d'esta data.  
10.3. En les reserves que es formalitzen amb menys d'un mes d'antelació sobre la data de començament de l'estada, s'haurà d'enviar a l'IVAJ, junt amb l'imprés de reserva, el justificant del pagament del 30 % de l'import de les places adjudicades, i el segon pagament del 70 % restant, 15 dies naturals abans d'esta data.  
10.4. Tots els justificants de pagament hauran d'indicar el número de reserva, el nom de l'entitat beneficiària, el nom de la instal·lació, el nombre de places reservades i les dates de l'estada. S'hauran d'enviar mitjançant el procediment telemàtic:  
Esmena i aportació de documentació  
http://www.gva.es/va/inicio/procedimientos'id\_proc=95014  
10.5. Es podrà considerar que l'entitat adjudicatària desistix de la seua sol·licitud si no realitza els pagaments en el període corresponent.  
10.6 Transcorregut un termini de 6 mesos sense que s'haguera efectuat el pagament de la reserva gaudida, s'exigiran els deutes pendents mitjançant el procediment administratiu de constrenyiment.  
  
11. Aportació de documentació  
11.1. Dins dels 10 dies hàbils, a partir de l'endemà de la publicació o notificació de l'adjudicació de les places, les entitats beneficiàries hauran d'aportar:  
a) Resguard de l'ingrés de 10,00 € per plaça.  
b) Imprés de la reserva, amb la liquidació dels pagaments que s'han d'efectuar i els terminis establits, firmada per la persona representant.  
c) Acreditació de la persona que subscriu la sol·licitud com a representant, la qual podrà autoritzar la consulta de les seues dades d'identitat, mitjançant el sistema de verificació i consulta de dades d'identitat, de conformitat amb el que es disposa en el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Qui no atorgue esta autorització haurà d'aportar còpia compulsada del DNI. La Sol·licitud haurà de signar-se mitjançant signatura digital.  
11.2. Fins a un mes abans del començament de l'estada:  
a) Relació de les persones de l'equip d'animació.  
b) Resguard del 30 % de l'import total de les places adjudicades, del qual es restarà l'acompte abonat en concepte de reserva.  
11.3. Fins a quinze dies naturals abans del començament de l'estada:  
a) Relació de les persones participants.  
b) Resguard del 70 % de l'import total de les places adjudicades.  
11.4. Tota la documentació requerida es presentarà telemàticament:  
  
Esmena, relacions de participants i equip d'animació, i aportació de documentació  
http://www.gva.es/va/inicio/procedimientos'id\_proc=95688  
11.5. L'efectivitat de la resolució d'adjudicació de places quedarà condicionada al compliment del que s'expressa en els apartats anteriors. Si en els terminis indicats no es rep en l'IVAJ la documentació requerida en l'apartat 11, es dictarà la resolució oportuna, en la qual es declararà l'incompliment d'estes obligacions per part de les entitats beneficiàries entenent que han desistit de la seua sol·licitud, i no originarà cap dret a la devolució de les quanties ja abonades. Estes places es podran adjudicar a altres grups interessats.  
  
12. Tarifes i preus  
12.1. Els preus de les diferents tarifes s'indiquen en l'annex VIII.  
  
12.2. Els servicis extres prestats durant l'activitat es facturaran per separat i s'hauran d'abonar en la instal·lació corresponent.  
S'entenen per servicis extres els prestats a persones no incloses en les places adjudicades, o els servicis de dinar o sopar no inclosos en els dies de duració del torn, d'acord amb el que es disposa en la base 2 del present annex, i també altres servicis complementaris, com l'ús de sales o altres.  
  
13. Renúncies i terminis  
13.1. Renúncies  
a) La renúncia de places no implicarà la devolució de la quota abonada, excepte en els casos previstos en la base 14.2, per a això hauran de presentar una sol·licitud, d'acord amb la base 14.  
b) La renúncia total o parcial de places es presentarà exclusivament de manera telemàtica, amb el model de renúncia de places (annex VI).  
Esmena, renúncia, relació de participants i equip d'animació, i aportació de documentació  
http://www.gva.es/va/inicio/procedimientos'id\_proc=95176  
c) En la renúncia s'haurà d'indicar clarament el número de reserva, el nom de l'entitat beneficiària, el nom i el càrrec del representant i un correu electrònic, el nom de la instal·lació i el període reservat, així com el nombre de places a les quals es renuncia.  
13.2. Terminis  
a) Si la renúncia es presenta abans de la finalització del termini de formalització de la reserva, no s'aplicarà cap penalització.  
b) Si la renúncia es presenta una vegada finalitzat el termini de formalització de la reserva, però fins a un mes natural abans del començament de l'estada, hi haurà una penalització de 10,00 € per plaça.  
c) Si la renúncia es presenta en un termini comprés entre un mes i 15 dies naturals abans del començament de l'estada, la penalització serà del 30 % de l'import de la plaça.  
d) Si la renúncia es presenta amb menys de 15 dies naturals abans del començament de l'estada, la penalització serà del 100 % de l'import de la plaça.  
e) La no comunicació de la renúncia implicarà la penalització del 100 % de l'import abonat fins al moment.  
  
14. Sol·licitud de devolució d'ingressos  
14.1. La sol·licitud de devolució d'ingressos es presentarà exclusivament de manera telemàtica, amb el model de sol·licitud de devolució de quota (annex VII). En esta sol·licitud s'haurà d'indicar clarament el número de reserva, el nom de l'entitat beneficiària, el nom i el càrrec del / de la representant, un correu electrònic, el nom de la instal·lació i el període reservat, així com el nombre de places a les quals es renuncia i per les quals se sol·licita la devolució, i els motius al·legats. A la sol·licitud s'incorporaran, a més, els justificants que acrediten els motius al·legats, les dades bancàries i els justificants de pagament.  
  
Esmena, renúncia, devolució d'ingressos, relació de participants i equip d'animació i aportació de documentació  
http://www.gva.es/va/inicio/procedimientos'id\_proc=95640  
14.2. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no tinga lloc l'estada o no s'utilitze el servici i s'acredite mitjançant document fefaent. A este efecte, es consideraran causes no imputables a la persona interessada els supòsits següents:  
a) Malaltia que li impedisca l'assistència a la instal·lació, degudament justificada mitjançant un certificat mèdic oficial, emplenat i firmat, o un informe hospitalari.  
b) Malaltia o mort d'un familiar fins al segon grau de consanguinitat o afinitat, degudament justificada mitjançant un certificat mèdic oficial omplit i firmat.  
c) Suspensió del programa d'oferta concertada per part de l'IVAJ.  
d) Altres causes de força major, degudament justificades. A l'efecte de la present convocatòria i pel que respecta a possibles devolucions, no es considerarà causa de força major el fet que no es complisquen les previsions d'ocupació efectuades per les entitats beneficiàries.  
  
14.3. En qualsevol cas, les causes que apareixen en els supòsits anteriors s'hauran de referir exclusivament a les persones relacionades en els annexos IV i V. Si estes llistes no s'hagueren entregat a l'IVAJ, no es tindrien en compte els motius exposats per a la sol·licitud de devolució dels pagaments efectuats.  
Esmena, renúncia, devolució d'ingressos, relació de participants i equip d'animació i aportació de documentació  
http://www.gva.es/va/inicio/procedimientos'id\_proc=95242  
  
15. Possibilitat de variació del programa d'oferta concertada Viu l'estiu  
15.1. L'IVAJ es reserva el dret de modificar el programa d'oferta concertada i d'adaptar-lo a la demanda, a l'interés públic o a alguna situació d'emergència que es puga produir i que impedisca el desenvolupament de l'activitat amb normalitat.  
15.2. A més, es podran incorporar nous períodes, així com suspendre alguns, si circumstàncies d'interés públic impedixen el desenvolupament normal de les estades.  
15.3. En cas de modificació o de suspensió d'alguna de les estades previstes quan s'haja produït l'adjudicació de places, s'oferirà a les entitats beneficiàries afectades la possibilitat d'accedir a una altra instal·lació de característiques similars o la devolució de les quantitats ingressades a compte. Esta modificació es publicarà en el web de l'IVAJ i també es comunicarà mitjançant un anunci publicat en els taulons de les seus de l'IVAJ: a Alacant, av. Orihuela, 59, 03005 Alacant; a Castelló, carrer Orfebres Santalínea, 2, 12807 - Castelló de la Plana, i a València, carrer Hospital,11, 46000 València.  
15.4. L'IVAJ dictarà totes les instruccions que siguen necessàries per al desplegament de la present resolució.  
  
16. Acceptació de les bases  
La participació en esta convocatòria implica l'acceptació de la normativa que la regula.  
  
  
  
ANNEX II  
Bases de la convocatòria del programa d'oferta concertada en la modalitat Viu l'hivern, per a estades de 2024-2025  
  
1. Objectiu de la convocatòria  
L'Institut Valencià de la Joventut oferix l'ús de les instal·lacions juvenils, dins del programa d'oferta concertada, en la modalitat Viu l'hivern, en el període següent:  
Des de l'1 al 23 de juny de 2024 i del 15 de setembre de 2024 fins al 22 de juny de 2025.  
  
2. Servicis que s'oferixen  
2.1. En les instal·lacions tipus alberg els servicis que s'oferixen són els següents:  
a) Allotjament en habitacions compartides, amb llençols.  
b) Parament de menjador col·lectiu.  
c) Servici d'alimentació en pensió completa: desdejuni/esmorzar, dinar, berenar i sopar.  
2.2. En les instal·lacions tipus campament els servicis que s'oferixen són els següents:  
a) Allotjament en cabanyes, refugi, incloent-hi matalassos o tenda pròpia.  
b) Parament de menjador col·lectiu.  
c) Servici d'alimentació en pensió completa —desdejune/esmorzar, dinar, berenar i sopar—, en els períodes que s'indiquen en l'annex IX.  
  
3. Entitats beneficiàries  
3.1. Podran sol·licitar l'ús de les instal·lacions objecte de la present convocatòria les associacions juvenils, els grups escolars de Primària, Secundària, Batxillerat, cicles formatius, universitats, ajuntaments, clubs esportius, associacions socioculturals i altres entitats públiques, i també els grups de jóvens que organitzen activitats d'oci educatiu, i sense ànim de lucre.  
3.2. El nombre de les places sol·licitades no podrà ser inferior a 25.  
3.3. Les persones participants, excloent-hi l'equip d'animació, tindran edats compreses entre els 7 i els 30 anys al començament de l'estada. En el cas de grups amb persones amb diversitat funcional, el límit d'edat es podrà incrementar fins als 35 anys.  
3.4. Cap persona participant podrà romandre més de 15 nits de manera continuada en la mateixa instal·lació.  
  
4. Obligacions de les entitats beneficiàries  
4.1. Complir els requisits que exigix la normativa vigent en matèria de campaments, albergs i activitats juvenils, i també, si és el cas, les normes de règim intern de les instal·lacions.  
4.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada en la instal·lació.  
4.3. Comptar amb una persona responsable adequada a les necessitats i a les característiques de cada grup. La persona responsable romandrà en la instal·lació al llarg de tots els dies de duració de l'estada del grup i serà major d'edat.  
4.4. Complir els requisits del Decret 86/2015, de 5 de juny, del Consell, quant a la composició dels equips d'animació assenyalats en els articles 23 a 27, o de la normativa que estiga vigent durant els períodes oferits en la convocatòria.  
4.5. La relació de l'equip d'animació s'haurà d'enviar a l'IVAJ, en el model de l'annex V, almenys un mes abans del començament de l'estada; s'hi detallarà el nom, els cognoms i el tipus de certificat de l'animador/a o del monitor/a que siga procedent.  
4.6. La relació de les persones participants es remetrà a l'IVAJ, en el model de l'annex IV, almenys 15 dies naturals abans del començament de l'estada; s'hi detallarà el nom, els cognoms i l'edat de cada un d'ells/es.  
4.7. L'IVAJ podrà, en qualsevol moment, requerir tant la documentació econòmica relativa a l'estada com la que acredite les titulacions de l'equip d'animació i el programa que es durà a terme en la instal·lació.  
  
4.8. Quan l'entitat beneficiària siga un centre escolar i assistisca amb el seu professorat, no seran de compliment obligat les bases 4.4 i 4.5, pel que respecta a la titulació exigida per a qui dirigisca el grup i l'equip de monitors/es.  
4.9. Per a aconseguir la integració, que és un dels objectius d'este programa, es facilitarà que els grups amb diversitat funcional puguen compartir una mateixa instal·lació, tenint en compte que cadascuna d'elles disposa d'un nombre limitat de places adaptades- informació disponible en la pàgina web de l'IVAJ. Això podrà determinar l'adjudicació de la sol·licitud. Així doncs, esta circumstància haurà de constar en la sol·licitud, per la qual cosa s'haurà de marcar la casella «grup amb diversitat funcional».  
4.10. Efectuar el pagament dels servicis contractats d'acord amb el procediment i els terminis que indica la base 10 del present annex.  
4.11. Disposar d'una fitxa mèdica de cada participant, emplenada i firmada.  
4.12. Abonar els danys i els desperfectes que causen en la instal·lació, d'acord amb la normativa vigent.  
4.13. Firma d'una acta, que s'entregarà a la direcció de la instal·lació, dels servicis utilitzats, així com del nombre i els servicis extres prestats a les persones assistents en la instal·lació.  
4.14. Fer constar en el material de difusió que es realitze amb motiu de l'estada, tant en suport digital com en qualsevol altre, la col·laboració de l'IVAJ mitjançant la inserció del logotip que es facilitarà a este efecte.  
4.15. L'incompliment de les obligacions anteriors, abans o durant l'estada, podrà donar lloc a la no realització i, fins i tot, a la suspensió d'esta en cas d'estar ja en marxa.  
4.16. L'IVAJ no es fa responsable dels actes ni de les omissions de les persones usuàries en la instal·lació.  
  
5. Períodes oferits  
5.1. En l'annex IX s'indiquen les dates concretes dels períodes que s'oferixen.  
5.2. Les estades podran ser de:  
a) Caps de setmana. Són estades de divendres a diumenge.  
Els torns començaran la vesprada del primer dia indicat i acabaran la vesprada de l'últim. El primer servici d'alimentació, si és el cas, serà el sopar del dia d'incorporació, i l'últim, el dinar del dia d'eixida.  
b) Períodes extraordinaris. Són períodes referits a ponts i a les vacances de Pasqua i de Nadal.  
Seran els descrits en l'annex IX. El primer servici d'alimentació, si és el cas, serà el sopar del dia d'incorporació, i l'últim, el dinar del dia d'eixida. Tindran una duració entre 3 i 5 nits.  
c) Dies. La resta de l'any, fora dels períodes anteriorment descrits.  
Tindran una duració entre 1 i 15 nits.  
  
6. Sol·licituds i terminis presentació  
6.1. Les sol·licituds es formalitzaran en un imprés normalitzat: annex III, «Sol·licitud de programa oferta concertada».  
6.2. Les sol·licituds es presentaran telemàticament, a partir de l'endemà de la publicació de la present resolució en el DOGV i fins a un mes abans del començament de l'estada.  
Sol·licitud oferta concertada Viu l'hivern  
http://www.gva.es/va/inicio/procedimientos'id\_proc=214&version=amp  
6.3. En el nombre de places sol·licitades s'inclouran les corresponents a les persones de l'equip d'animació.  
  
  
7. Esmena  
7.1. En els impresos de sol·licitud s'hauran d'omplir tots els apartats. Quan les sol·licituds presentades no estiguen degudament omplides, es requerirà a les persones interessades perquè, en el termini de 10 dies hàbils a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, amb resolució prèvia, que es dictarà en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
7.2. Les esmenes es presentaran exclusivament de manera telemàtica, mitjançant el procediment:  
Esmena i aportació de documentació  
http://www.gva.es/va/inicio/procedimientos'id\_proc=19612  
  
8. Adjudicació i reserva de places  
8.1. Les sol·licituds s'adjudicaran correlativament per orde d'entrada mitjançant el procediment establit en la base 6.2.  
8.2. Es tramitaran exclusivament de manera telemàtica.  
  
9. Notificació de les adjudicacions  
9.1. Sol·licituds presentades  
a) Estes sol·licituds es numeraran correlativament, per orde d'entrada.  
b) Per resolució del director general de l'IVAJ, s'adjudicaran els torns i les places.  
9.2. La resolució del director general de l'IVAJ, amb l'adjudicació de places es notificarà, als efectes que preveuen els articles del 40 al 46 de la Llei 39/2015, d'1 d'octubre, del procediment administratiu comú de les administracions públiques. També es publicarà en la web de l'IVAJ http://www.ivaj.gva.es/oferta-concertada  
  
10. Formalització i procediment de pagament  
10.1 Per a formalitzar les adjudicacions, les entitats beneficiàries hauran de fer un primer pagament en concepte de reserva, en el termini de 10 dies naturals, i remetre a l'IVAJ una còpia del justificant bancari i un exemplar firmat del document a què es referix la base 11.1:  
• En el cas d'estades en albergs, de 10,00 € per plaça.  
• En el cas d'estades en campaments, d'1,50 € per plaça i dia - sense alimentació - i 10,00 € per plaça - amb alimentació  
10.2 El pagament de la resta de l'import es farà almenys 15 dies naturals abans de la data de començament de l'estada.  
10.3 Tots els justificants de pagament hauran d'indicar el número de reserva, el nom de l'organisme o entitat, el nom de la instal·lació, el nombre de places reservades i les dates de l'estada. S'hauran d'enviar mitjançant el procediment telemàtic.  
Esmena, i aportació de documentació  
http://www.gva.es/va/inicio/procedimientos'id\_proc=19097  
10.4. Finalitzada l'estada en la instal·lació concedida, l'entitat beneficiària haurà d'abonar la diferència, si n'hi haguera, d'acord amb l'acta de prestació de servicis i de liquidació, i també els danys i els desperfectes que s'hagen pogut ocasionar. Esta entitat estarà obligada a liquidar la diferència en eixe acte o en el termini màxim de 30 dies.  
  
10.5. Transcorregut un termini de sis mesos sense que s'haguera efectuat el pagament, s'exigiran els deutes pendents mitjançant el procediment administratiu de constrenyiment.  
  
11. Aportació de documentació  
11.1. Dins dels 10 dies naturals a partir de l'endemà de la notificació de l'adjudicació de les places:  
a) Resguard de l'ingrés de 10,00 € per persona en el cas dels albergs o d'1,50 € per persona i dia en el cas dels campaments - sense alimentació o 10,00 € per persona - amb alimentació, segons corresponga.  
b) Imprés de la reserva, amb la liquidació dels pagaments que cal efectuar i els terminis establits, firmat per la persona representant de l'entitat.  
c) Acreditació de la persona que subscriu la sol·licitud com a representant, la qual podrà autoritzar la consulta de les seues dades d'identitat, mitjançant el sistema de verificació i consulta de dades d'identitat, de conformitat amb el que es disposa en el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. Qui no atorgue esta autorització haurà d'aportar còpia autenticada del DNI. La sol·licitud haurà de signar-se mitjançant signatura digital.  
11.2 Quinze dies naturals abans del començament de l'estada:  
• Resguard del pagament de la totalitat de la reserva.  
• Relació de les persones integrants de l'equip d'animació.  
• Relació de les persones participants.  
11.3 Tota la documentació requerida es presentarà telemàticament.  
  
Esmena, relació de participants i equip d'animació, i aportació de documentació  
http://www.gva.es/va/inicio/procedimientos'id\_proc=19414  
11.4. L'efectivitat de la resolució d'adjudicació de places quedarà condicionada al compliment del que s'expressa en els apartats anteriors. Si en els terminis indicats no es rep en l'IVAJ la documentació requerida en este apartat, es dictarà la resolució oportuna, en la qual es declararà l'incompliment d'estes obligacions per part de l'entitat beneficiària i s'entendrà que han desistit de la seua sol·licitud, i no originarà cap dret a la devolució de les quanties ja abonades. Estes places es podran adjudicar a altres grups interessats.  
  
12. Tarifes i preus  
12.1. Els preus de les diferents tarifes s'indiquen en l'annex VIII.  
12.2 S'entenen per servicis extres els prestats a persones no incloses en les places adjudicades, o els servicis de dinar o sopar no inclosos en els dies de duració del torn, d'acord amb el que es disposa en la base 2 del present annex, i també altres servicis complementaris, com l'ús de sales o altres.  
  
13. Renúncies i terminis  
13.1. Renúncies  
a) La renúncia de places no implicarà la devolució de la quota abonada, excepte en els casos previstos en la base 14.2; per a fer-ho, hauran de presentar una sol·licitud, d'acord amb la base 14.  
b) La renúncia total o parcial de places es presentarà exclusivament de manera telemàtica, amb el model de renúncia de places (annex VI).  
Esmena, renúncia, relació de participants i equip d'animació, i aportació de documentació  
http://www.gva.es/va/inicio/procedimientos'id\_proc=19041  
c) En la renúncia s'haurà d'indicar clarament el número de reserva, el nom de l'entitat beneficiària, el nom i el càrrec del representant i un correu electrònic, el nom de la instal·lació i el període reservat, així com el nombre de places a què es renuncia.  
13.2. Terminis  
Si la renúncia es presenta abans d'acabar el termini de formalització de la reserva, no s'aplicarà cap penalització.  
a) En campaments:  
• Si la renúncia es presenta amb més de 60 dies naturals d'antelació al començament de l'estada, la penalització serà d'1,00 € per persona i dia.  
• Si la renúncia es presenta fins a 15 dies d'antelació al començament de l'estada, la penalització serà d'1,50 € per persona i dia.  
b) En albergs:  
• Si la renúncia es presenta amb més de 60 dies naturals d'antelació al començament de l'estada, la penalització serà de 6,00 € per persona.  
• Si la renúncia es presenta fins a 15 dies d'antelació al començament de l'estada, la penalització serà de 10,00 € per persona.  
c) La no comunicació de la renúncia implicarà la penalització del 100 % de l'import abonat fins al moment.  
  
14. Sol·licitud de devolució d'ingressos  
14.1. La sol·licitud de devolució d'ingressos es presentarà exclusivament de manera telemàtica, amb el model de sol·licitud de devolució de quota (annex VII). En esta sol·licitud s'haurà d'indicar clarament el número de reserva, el nom de l'entitat beneficiària, el nom i el càrrec del o la representant, un correu electrònic, el nom de la instal·lació i el període reservat, així com el nombre de places a què es renuncia i per les quals se sol·licita la devolució, i els motius al·legats. A la sol·licitud s'incorporaran, a més, els justificants que acrediten els motius al·legats, les dades bancàries i els justificants de pagament.  
Esmena, renúncia, sol·licitud de devolució d'ingressos, relació de participants i equip d'animació, i aportació de documentació  
http://www.gva.es/va/inicio/procedimientos'id\_proc=19977  
14.2. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no tinga lloc l'estada o no s'utilitze el servici i s'acredite mitjançant document fefaent. A este efecte, es consideraran causes no imputables a la persona interessada els supòsits següents:  
a) Malaltia que li impedisca l'assistència a la instal·lació, degudament justificada mitjançant un certificat mèdic oficial, emplenat i firmat, o un informe hospitalari.  
b) Malaltia o mort d'un familiar fins al segon grau de consanguinitat o afinitat, degudament justificada mitjançant un certificat mèdic oficial emplenat i firmat.  
c) Suspensió del programa d'oferta concertada per part de l'IVAJ.  
d) Altres causes de força major degudament justificades. A l'efecte de la present convocatòria i pel que respecta a possibles devolucions, no es considerarà causa de força major el fet que no es complisquen les previsions d'ocupació efectuades per les entitats beneficiàries.  
  
14.3. En qualsevol cas, les causes que apareixen en els supòsits anteriors s'hauran de referir exclusivament a les persones relacionades en els annexos IV i V. Si estes llistes no s'hagueren entregat a l'IVAJ, no es tindrien en compte els motius exposats per a la sol·licitud de devolució dels pagaments efectuats.  
Esmena, renúncia, sol·licitud de devolució d'ingressos, relació de participants i equip d'animació, i aportació de documentació  
http://www.gva.es/va/inicio/procedimientos'id\_proc=19503  
  
15. Possibilitat de variació del programa d'oferta concertada Viu l'hivern  
15.1. L'IVAJ es reserva el dret de modificar el programa d'oferta concertada i d'adaptar-lo a la demanda, a l'interés públic o a alguna situació d'emergència que es puga produir i que impedisca el desenvolupament de l'activitat amb normalitat.  
15.2. A més, es podran incorporar nous períodes, així com suspendre alguns, si circumstàncies d'interés públic impedixen el desenvolupament normal de les estades.  
15.3. En cas de modificació o de suspensió d'alguna de les estades previstes quan s'haja produït l'adjudicació de places, s'oferirà a les entitats beneficiàries afectades la possibilitat d'accedir a una altra instal·lació de característiques similars o la devolució de les quantitats ingressades a compte. Esta modificació es publicarà en la web de l'IVAJ i també es comunicarà mitjançant un anunci publicat en els taulons de les seus de l'IVAJ: a Alacant, av. Orihuela, 59, 03483 Alacant; a Castelló, carrer dels Orfebres Santalínea, 2, 12886 Castelló de la Plana, i a València, carrer de l'Hospital,11, 46874 València.  
15.4. L'IVAJ dictarà totes les instruccions que siguen necessàries per al desenvolupament de la present resolució.  
  
16. Acceptació de les bases  
La participació en esta convocatòria implica l'acceptació de la normativa que la regula.